Jitkeċċew ħaddiema li ħadu ritratti mal-katavru ta' Maradona
Tliet persuni li kienu qegħdin jaħdmu waqt il-funeral tal-plejer tal-futbol Diego Armando Maradona tkeċċew wara li ħadu stessi mal-katavru tiegħu. Huma għamlu apoloġija. Ir-ritratti li ħadu dawn il-persuni xxerrdu fuq l-internet u qajmu rabja kbira fost l-ammiraturi ta' Maradona. Wieħed minnhom, Claudio Fernandez, qal li tilef xogħlu fil-kumpanija tal-funerali Sepelios Pinier, flimkien ma' ibnu Ismael u raġel ieħor. Huma rċivew ukoll theddid minħabba dak li għamlu. Maradona miet erbat ijiem ilu fl-età ta' 60 sena minħabba problemi respiratorji wara li kellu attakk tal-qalb. Aktar tagħrif Tfittxijiet fid-dar tat-tabib ta' Maradona fuq suspett ta' negliġenza